CELEX: 62014CN0157
Language: sk
Date: 2014-04-04 00:00:00
Title: Vec C-157/14: Návrh na začatie prejudiciálneho konania, ktorý podala Conseil d’État (Francúzsko) 4. apríla 2014 – Société Neptune Distribution/Ministère de l’Économie et des Finances

16.6.2014   
            
            
               SK
            
            
               Úradný vestník Európskej únie
            
            
               C 184/16
            
         Návrh na začatie prejudiciálneho konania, ktorý podala Conseil d’État (Francúzsko) 4. apríla 2014 – Société Neptune Distribution/Ministère de l’Économie et des Finances
   (Vec C-157/14)
   2014/C 184/20
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyňa: Société Neptune Distribution
   
      Žalovaný: Ministère de l’Économie et des Finances
   
      Prejudiciálne otázky
   
   
               1.
            
            
               Tvorí základ na výpočet „ekvivalentného množstva soli“ zodpovedajúceho množstvu sodíka prítomného v určitej potravine v zmysle prílohy nariadenia (ES) č. 1924/2006 (1) len množstvo sodíka, ktoré – zlúčené s chloridovými iónmi – vytvára chlorid sodný, teda kuchynskú soľ, alebo uvedený základ zahŕňa celkové množstvo sodíka v potravine vo všetkých jeho formách?
            
         
               2.
            
            
               V prípade druhej hypotézy, porušujú ustanovenia článku 2 ods. 1 smernice 2000/13/ES a článku 9 ods. 1 a 2 smernice 2009/54/ES (2), v spojení s prílohou III tejto smernice, vykladané z hľadiska vzťahu ekvivalencie medzi sodíkom a soľou stanoveného v prílohe nariadenia (ES) č. 1924/2006, tým, že zakazujú distribútorovi minerálnej vody, aby na svojich etiketách a vo svojich reklamách uvádzal akýkoľvek údaj týkajúci sa nízkeho obsahu soli, ktorý by sa mohol vzťahovať na jeho výrobok, ktorý je navyše bohatý na hydrogénuhličitan sodný, ak by tento údaj mohol uviesť kupujúceho do omylu v súvislosti s celkovým obsahom sodíka vo vode, článok 6 ods. 1 prvý pododsek Zmluvy o Európskej únii v spojení s článkom 11 ods. 1 (sloboda prejavu a právo na informácie) a článkom 16 (sloboda podnikania) Charty základných práv Európskej únie, ako aj článkom 10 Európskeho dohovoru o ochrane ľudských práv a základných slobôd?
            
         
      (1)  Nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (Ú. v. EÚ L 404, s. 9).
   
      (2)  Smernica Európskeho parlamentu a Rady 2009/54/ES z 18. júna 2009 o využívaní a uvádzaní na trh prírodných minerálnych vôd (Ú. v. EÚ L 164, s. 45).